recursal/SuperWikiNEXT-32B huggingface dataset:
**Linda Ruutu** (s. 17. helmikuuta 1990) on suomalainen jalkapalloilija, pelipaikaltaan keskikenttäpelaaja.

Ruutu on pelannut kotimaan liigassa 182 ottelua ja tehnyt niissä 35 maalia, joista eniten eli yhdeksän ensimmäisellä kaudellaan 2009. Hän on edustanut liigassa Helsingin Jalkapalloklubia kaudet 2009–2010, 2012 ja 2016–2021 sekä PK-35 Vantaata kaudet 2013–2015. Hän on voittanut Suomen-mestaruuden kausina 2014, 2015 ja 2019 sekä Suomen Cupin kausina 2010, 2013, 2017 ja 2019. Kaudella 2017 hän pelasi myös Norjassa Grand Bodøn joukkueessa ja vuosina 2009–2012 Yhdysvaltain yliopistosarjoissa.

Ensimmäisen naisten maaottelunsa Ruutu pelasi maaliskuussa 2014. Vuoden 2016 loppuun mennessä hän on pelannut 14 maaottelua ja tehnyt niissä yhden maalin, elokuussa 2014 MM-karsintaottelussa Bulgariaa vastaan.

Linda Ruutu aloitti marraskuun 2021 alussa kasvattajaseuransa Espoon Palloseuran 13–15-vuotiaiden tyttöjen talenttivalmentajana ja alle 18-vuotiaiden joukkuevalmentajana.

Lähteet
-------

1. 1 2  Linda Ruutu Suomen Palloliitto.  Arkistoitu 7.4.2016. Viitattu 20.12.2016.
2. ↑  L. Ruutu *Soccerway*. Viitattu 26.5.2022. (englanniksi)
3. ↑  Linda Ruutu PK-35:n paitaan PK-35 Vantaa.  Arkistoitu 28.10.2013. Viitattu 14.4.2014.
4. ↑  Linda Ruutu liittyy EPS:n valmentajavahvuuteen *EPS*.  2.11.2021. Viitattu 7.1.2022.
Nerkoon koulu on Lapinlahden pohjoisosassa, Nerkoon kylässä, valtatien 5 vierellä toimiva alakoulu. Siellä annetaan myös esiopetusta.
**Nerkoo** on yksi Lapinlahden kylistä, joka sijaitsee valtatien 5 varrella Lapinlahden kirkonkylästä noin 6 kilometriä pohjoiseen. Siellä toimii muun muassa Nerkoon koulu (alakoulu).

Nerkoo oli aikaisemmin taajama. Taajama-aluerajauksen mukaan vuoden 2015 lopussa Nerkoon väkiluku oli 206 ja pinta-ala 1,05 neliökilometriä. Tätä uudemmissa taajama-aluerajauksissa Nerkoo ei ole enää ollut mukana.

Historia
--------

Nerkoon nimelle ei ole löydetty yksiselitteistä vastausta. Suosituimman oletuksen mukaan Niemeen tuli asumaan Nerkko-niminen mies. Alettiin puhua Nerkonniemestä ja ajan myötä sana vääntyi muotoon Nerkoonniemi. Toinen teoria lähtee foneettisesta yhteydestä ruotsin kieleen, esimerkkeinä *när gå* (läheltä piti) tai *ner gå* (alas virtaa). Kaikista todennäköisin selitys on yksinkertainen: Saamen ’niemeä’ merkitsevää sanaa njárga tavataan lainautuneena myös suomenkielisissä paikannimissä: sellaisia ovat Rovaniemen Narkaus sekä Lapinlahden ja Kihniön Nerkoo. Nerkoo tarkoittaa siis niemeä ja sellainenhan Nerkoolta löytyykin: Nerkoonniemi.

Vuonna 1866 aloitettiin hätäaputyönä Nerkoon kanavan rakentaminen. Kanavaa rakennettaessa kuoli lähes sata työmiestä.

Eemil Halonen aloitti Nerkoolla taidevalimo-toiminnan vuonna 1903.

Lähteet
-------

* 

### Viitteet

1. ↑  Taajamat väkiluvun ja väestöntiheyden mukaan 31.12.2015 Tilastokeskus. Viitattu 11.12.2022.
2. ↑  Suomalainen paikannimikirja - Kielikello *www.kielikello.fi*. Viitattu 18.1.2019.
Linda McCartney
Paul ja Linda McCartney.
**Linda Louise McCartney**, o.s. **Eastman** (24. syyskuuta 1941 – 17. huhtikuuta 1998) oli yhdysvaltalainen valokuvaaja, muusikko ja eläinoikeusaktivisti. Hän oli Paul McCartneyn vaimo ja kirjoitti useita kasvisruokakeittokirjoja.

Elämä
-----

Linda syntyi New Yorkissa ja valmistui Scarsdale High Schoolista 1959. Eastman solmi ensimmäisen avioliittonsa Arizonan yliopistolla tapaamansa John Melvin Seen kanssa 18. kesäkuuta 1962. Heille syntyi joulukuussa tytär Heather Louise. Pariskunta kuitenkin erosi kesäkuussa 1965.

Ennen avioliittoaan Paul McCartneyn kanssa Eastman toimi ammattivalokuvaajana. Hän otti kuvia useista kuuluisista populaarimusiikin esittäjistä, kuten Aretha Franklinista, Jimi Hendrixistä, Bob Dylanista, Janis Joplinista, Eric Claptonista, Simon and Garfunkelista, The Whosta, The Doorsista ja The Rolling Stonesista. 

Linda tapasi Paul McCartneyn Lontoossa 15. toukokuuta 1967. Pari avioitui 12. maaliskuuta 1969. Paul adoptoi Heather Louisen, Lindan tyttären edellisestä avioliitosta. Lisäksi pari sai kolme yhteistä lasta, Mary Annan, Stella Ninan ja James Louisin. 

Linda McCartneyllä todettiin rintasyöpä vuonna 1995. Sairaus ehti levitä maksaan, ja McCartney kuoli Tucsonissa, Arizonassa vuonna 1998. Lindalla on lapsenlapsia, jotka kaikki ovat syntyneet hänen kuolemansa jälkeen:

* Arthur Alistair Donald (s. 3. huhtikuuta 1999)
* Elliot Donald (s. 1. elokuuta 2002)
* Miller Alasdhair James Willis (s. 25. helmikuuta 2005)
* Bailey Linda Olwyn Willis (s. 8. joulukuuta 2006)
* Beckett Robert Lee Willis (s. 8. tammikuuta 2008)

Linda oli kasvissyöjä ja tuki muun muassa PETAn ja Viva!n toimintaa. PETA perusti McCartneyn kuoleman jälkeen hänen kunniakseen nimetyn Linda McCartney Memorial Awardin.

Muusikonura
-----------

Paul McCartneyn The Beatles -yhtye lopetti toimintansa 1970. McCartney otti vaimonsa mukaan uuteen yhtyeeseensä Wingsiin. Yhtye pääsi listoille, ja McCartneyt vaikuttivat sen vaihtelevassa kokoonpanossa Wingsin hajoamiseen asti 1981. Linda McCartney on esiintynyt myös vierailevana artistina Ringo Starrin albumilla *Ringo*. Postuumisti julkaistiin Lindan oma kokoelmalevy *Wide Prairie*. Paul McCartneyn mukaan Lindan ensimmäinen itse säveltämä laulu oli "Seaside Woman".

Lähteet
-------

1. ↑  Kozinn, Allan: Linda McCartney, Photographer of Rock Stars, Dies at 56 *The New York Times*.  20.4.1998. Viitattu 7.7.2015. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat
* Ruotsi
* Japani
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz
* Photographers' Identities
* RKD Artists
* ULAN

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
**The Rascals**, alun perin **The Young Rascals**, oli yhdysvaltalainen soulyhtye. Yhtye toimi valkoihoisen soulin edelläkävijänä 1960-luvun loppupuolella ja vaikutti muun muassa myöhempien mustien soulyhtyeiden kuten The Isley Brothersin ja Earth, Wind & Firen kehittymiseen.

Historia
--------

The Young Rascalsin perustivat vuonna 1964 laulaja Eddie Brigati, kitaristi Gene Cornish, urkuri-laulaja Felix Cavaliere ja rumpali Dino Danelli. He nauhoittivat Atlantic Recordsille useita menestyneitä kappaleita, mukaan lukien listaykköseksi nousseet "Good Lovin’" (1966) ja "People Got to Be Free" (1968) sekä ryhmän kansainvälisesti suurimmaksi hitiksi nousseen "Groovin’" (1967). Yhtye lyhensi nimensä The Rascalsiksi vuonna 1968.

Yhtyeen tyyli siirtyi vuonna 1968 enemmän progressiivisen rockin suuntaan ja 1970-luvun alussa he tekivät myös jazzfuusiovaikutteista musiikkia. Yhtye siirtyi vuonna 1970 Columbia Recordsille. Brigati jätti yhtyeen vuonna 1970, ja seuraavana vuonna myös Cornish lähti yhtyeestä. Lopullisesti The Rascals hajosi vuonna 1972.

Yhtyeen albumi *Groovin’* (1967) valittiin vuonna 2005 julkaistuun hakuteokseen *1001 albumia jotka jokaisen on kuultava edes kerran eläessään*.

Diskografia
-----------

* *The Young Rascals* (1966)
* *Collections* (1967)
* *Groovin’* (1967)
* *Once Upon a Dream* (1968)
* *Freedom Suite* (1969)
* *See* (1969)
* *Peaceful World*  (1971)
* *Search and Nearness* (1971)
* *The Island of Real* (1972)

Lähde: *Allmusic*.

Lähteet
-------

1. 1 2 3 4  Hardy, Phil: "The Rascals", *The Faber Companion to 20th Century Popular Music*. Faber and Faber Ltd, 2001. ISBN 0-571-19608-X. (englanniksi)
2. 1 2  Unterberger, Richie: The Rascals *Allmusic*. Viitattu 20.2.2012. (englanniksi)
3. ↑  Dimery, Robert (toim.): *1001 Albums You Must Hear Before You Die*. Cassell Illustrated, 2005. ISBN 1-84403-392-9.
**Mauvais** on Marvel-kustantamon sarjakuvissa esiintyvä voimakas superroisto. Hän esiintyi ensimmäisen kerran *Wolverine*-lehden numerossa 161. Mauvais on velho, joka saa voimaa kannibalismista ja on taistellut sekä Alfa-lentuetta että Wolverinea vastaan.

Historia
--------

**Varoitus:  Seuraava kirjoitus paljastaa yksityiskohtia juonesta.**
Mauvais oli ranskalainen velho 1700-luvulla ja taisteli Ranskan ja Intian välisessä sodassa. Tämän sodan aikana hän joutui konfliktiin Pohjolan jumalten kanssa. Mauvais oli oppinut imemään voimaa syömästään ihmislihasta, ja hänestä tuli lähes kuolematon. Useita vuosia myöhemmin jumalat kuitenkin voittivat Mauvaisin ja vangitsivat tämän liikuntakyvyttömänä autiolle saarelle.

1900-luvulla Yhdysvaltain hallitus päätti rakentaa vankilan supervoimia omaaville rikollisille ja se rakennettiin tälle samalle saarelle. Myös Wolverine ja Peto olivat vangittuina tähän vankilaan. Vankilan vartijat löysivät jähmettyneen Mauvaisin ja jumalten kirous rikkoutui. 

Vartijat lupasivat Mauvaisille vapauden, jos tämä tappaisi Wolverinen. Mauvais suostui ja lähti vangitun Wolverinen kimppuun alkaen syödä tämän lihaa. Saatuaan voimansa takaisin Mauvais teleporttasi pois paikalta, mutta Wolverine selviytyi Sapelihampaan ansiosta.

Useita viikkoja myöhemmin Wolverine sattui näkemään Mauvaisin televisiossa. Tämä oli soluttautunut *Stay Alive* -televisiosarjaan (käytännössä *Selviytyjät* pohjoisessa) tappaen ja syöden kaikki kilpailijat. Wolverine matkusti välittömästi pysäyttämään Mauvaisin. 

Hän joutui kuitenkin Wendigon hyökkäyksen kohteeksi, minkä Mauvais oli suunnitellut halutessaan itselleen Wendigon voimat. Wolverine sai avukseen Alfa-lentueen, jonka kanssa hän voitti Wendigoksi muuttuneen Mauvaisin. Jumalat päättivät rangaista Mauvaisia ja lähettivät tämän Suurten Petojen valtakuntaan.

Aiheesta muualla
----------------

* Marvel Directory-sivuston profiili Mauvaisista (englanniksi)
**Neretva** on joki Bosnia ja Hertsegovinassa ja Kroatiassa. Neretvan alkulähteet sijaitsevat Dinaarisilla Alpeilla, josta joki virtaa etelään päätyen Adrianmereen. Joen kokonaispituus on 225 kilometriä, joista 203 kilometriä on Bosnia-Hertsegovinan ja viimeiset 22 kilometriä Kroatian alueella.

Neretvajoki ja sen muovaama laakso ovat olleet historiassa merkittävä kulkureitti Dalmatian rannikon ja Hertsegovinan maakunnan välillä. Hertsegovinan nykyinen valtaväylä, Adrianmeren rannikolta Mostariin ja edelleen Sarajevoon menevä E73-tie kulkee suurimman osan matkastaan Neretvan itärantaa myöten. Suurin Neretvan varrella sijaitsevista kaupungeista on Hertsegovinan maakunnan pääkaupunki Mostar.

Toisessa maailmansodassa Jugoslavian partisaanit kävivät Neretvan varsilla merkittäviä taisteluja saksalaisia miehittäjiä vastaan. Mostarin taisteluissa vuosina 1992–1993 kaupungissa tuhottiin kaikki Neretvan yli johtavat sillat, viimeisenä symboliselta ja kulttuurihistorialliselta arvoltaan merkittävä Stari most. Taistelujen päätyttyä sillat on jälleenrakennettu.

Muita Neretvan varrella sijaitsevia kaupunkeja ovat Bosnia-Hertsegovinan puolella mm. Jablanica, Čapljina ja turkkilaisarkkitehtuuristaan kuuluisa Počitelj, Kroatian puolella mm. Metković.
**Nunnanlahti** on Juuan kylä. Se sijaitsee Juuan kirkonkylältä 15 kilometriä Joensuuhun päin valtatie 6:n varrella. Nimen alkuosa sisältää saamenkielisen miehennimen Nunná.

Asukkaita kylällä on noin 480. Nunnanlahden koulussa oli 36 oppilasta lukuvuonna 2005–2006. Vuonna 2019 peruskoulun oppilaita oli enää 21. Tämän lisäksi tulevat esiopetuksen oppilaat.

Nunnanlahti tunnetaan kiviteollisuudesta. Siellä on Suomen tunnetuin vuolukivikeskittymä. Siellä toimivat Tulikivi Oyj ja Nunnanlahden Uuni Oy. Suomen Kivikeskus esittelee, tutkii ja opettaa geologiaa monipuolisesti. Kivikeskuksessa on myös Geo-tietokeskus ja vaihtuvia taidenäyttelyitä.

Nunnanlahden Mustanvaaran vuolukivilouhoksella tapahtui 29. elokuuta 1912 onnettomuus, jossa kuoli seitsemän työmiestä. Se on Suomen pahin kaivosonnettomuus.

Lähteet
-------

1. ↑  Paikkala, Sirkka ym.: *Suomalainen paikannimikirja*, s. 294. Helsinki: Karttakeskus : Kotimaisten kielten tutkimuskeskus, 2007. ISBN 9789515939760 sid.. Näköisversio.
2. ↑  Perusopetuksen oppilaat vuosiluokilla 1-9 (2019) (xlsb) Opetushallinnon tilastopalvelu Vipunen, vipunen.fi. Viitattu 2.8.2021.
3. ↑  Nunnanlahden koulu
4. ↑  Kuusikymmentä vuotta kulunut Nunnanlahden kaivosonnettomuudesta.  *Vaarojen Sanomat*, 1.9.1972, nro 20.
5. ↑  Seitsemän miehen surma.  *Karjalainen*, 29.8.2012, s. 9.

Aiheesta muualla
----------------

* Vuolukivi, Helsingin Sanomat, 30.05.1937, nro 142, s. 34, Kansalliskirjaston digitaaliset aineistot
* Kivi, jota sahataan, höylätään ja vuollaan. Kaukaisen Juuan Nunnanlahdessa on maamme ainoa teollisesti käyttökelpoinen vuolukivivyöhyke, Seura, 10.11.1937, nro 45, s. 20, Kansalliskirjaston digitaaliset aineistot
**Nachtflug** on itävaltalaisen Falcon kahdeksas studioalbumi, joka julkaistiin 24. syyskuuta 1992. Albumi debytoi Itävallan albumilistan ensimmäisellä sijalla, ja pysyi listalla yhteensä kaksitoista viikkoa.

Albumin tunnetuimpana kappaleena voidaan pitää *Titanicia*. *Titanic* voitti useita palkintoja ja melkein nousi Slovakian Top 25:n joukkoon, jonka johdosta se olisi oletettavasti levinnyt muiden Euroopan maiden listoille, joten kappale saavutti suosiota vain Itävallassa nousten listalle sijalle 3. Kappaleesta tehtiin erillinen englanninkielinen versio kappaleen musiikkivideoon Amerikkaa varten. Albumin toinen kappale *Dance Mephisto* saavutti Itävallan listoilla sijan 17. Nimikkokappale *Nachtflug* ei saavuttanut listasijoitusta.*lähde?*

Kappaleet
---------

1. Titanic – 3.35
2. Monarchy Now – 4.12
3. Dance Mephisto – 3.31
4. Psychos – 3.16
5. Skandal – 3.56
6. Yah-Vibration – 3.33
7. Propaganda – 3.36
8. Time – 4.07
9. Cadillac Hotel – 5.07
10. Nachtflug – 3.15

Lähteet
-------

1. 1 2  Discogs: Falco – Nachtflug (englanniksi)
2. 1 2 3  Dutchcharts.nl: Falco – Nachtflug (saksaksi)
**Pikkulampikorento** (*Leucorrhinia dubia*) on lampikorentoihin kuuluva Suomessa yleinen sudenkorento.

Ulkonäkö ja koko
----------------

Naaras
Pikkulampikorennolla on väriltään tummat ylemmät perälisäkkeet. Koiraalla on selkeästi ulkoneva ja muodoltaan kohtalaisen suora ja suippo paritteluelimien väkänen. Naaraalla puolestaan on kolmion muotoiset osat sukuaukon suojuksessa. Tummassa takaruumiissa on pienikokoisia laikkuja, jotka ovat kapeammat kuin vastaavat täplälampikorennolla ja isolampikorennolla. Pikkulampikorennon täplät ovat naaraalla useimmiten keltaiset ja sukukypsällä koiraalla punaiset. Siipien kylkisuonet eli siiven etureunan siipisuonet eivät ole koko pituudelta vaalean keltaiset kuten isolampikorennolla, vaan tummat tyvestä siipisolmuun.

Pikkulampikorennon takaruumiin pituus on 21–27 mm ja takasiiven pituus 23–28 mm.

Levinneisyys ja elinympäristö
-----------------------------

Pikkulampikorento on yleinen pohjoisessa Euroopassa ja luoteisessa Aasiassa. Laji esiintyy etelämmässä reliktinä. Lajia tavataan melkein koko Suomessa yleisenä. Suorantojen alueilla laji elää useimmiten lähes varmasti.

Laji elää enimmäkseen suoalueiden lammilla ja muilla suorantaisilla lammilla ja järvillä sekä muun muassa sorakuoppien lampareilla.

Elintavat
---------

Pikkulampikorennon lentoaika on toukokuun lopulta elokuun lopulle. Päälentoaika on kesäkuun puolivälistä heinäkuun loppupuolelle.

Lähteet
-------

1. 1 2  Clausnitzer, V.: *Leucorrhinia dubia* *IUCN Red List of Threatened Species. Version 2014.2*.  2009. International Union for Conservation of Nature, IUCN, Iucnredlist.org. Viitattu 2.10.2014. (englanniksi)
2. 1 2 3 4 5  Karjalainen, Sami: *Suomen sudenkorennot*, s. 182–183. Uudistettu laitos. Kustannusosakeyhtiö Tammi, 2010. ISBN 978-951-31-5425-7.

Aiheesta muualla
----------------

* Pikkulampikorento Korentowikissä

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1746499
* Wikispecies: Leucorrhinia dubia
* ARKive: leucorrhinia-dubia
* BioLib: 1677
* BOLD: 275151
* CoL: 6PTYW
* EoL: 133851
* EPPO: LRRHDU
* EUNIS: 241321
* Fauna Europaea: 214381
* Fauna Europaea (new): edf9ceb7-f4d6-4802-875d-6f223b286617
* GBIF: 1429207
* iNaturalist: 104547
* IRMNG: 10638091
* IUCN: 158683
* NBN: NHMSYS0020546892
* NCBI: 213669

 |

 |
Schwab’s Pharmacyn ruokalista**Schwab’s Pharmacy** (usein myös **Schwab’s Drug Store**) oli osoitteessa 8024 Sunset Boulevard Hollywoodissa, Los Angelesissa sijainnut apteekki. Se oli näyttelijöiden ja elokuvateollisuuden muiden työntekijöiden suosima oleskelupaikka vuonna 1983 tapahtuneeseen purkamiseensa asti. Kuten monet apteekit Yhdysvalloissa, se myi lääkkeiden lisäksi muun muassa jäätelöä ja kevyitä aterioita.

Schwab’s suljettiin lokakuussa 1983. Liikkeen viimeinen omistaja oli tuolloin 72-vuotias Leon Schwab.

Schwab's populaarikulttuurissa
------------------------------

Hollywoodin juorutoimittaja, muun muassa *New York Daily Newsiin* kirjoittanut Sidney Skolsky teki Schwab’s Pharmacysta tunnetun 1930-luvulla. Hän käytti apteekkia toimistonaan ja hänen kolumninsa *Photoplay*-lehdessä oli nimeltään "From A Stool At Schwab’s" (suom. "Schwabsin jakkaralta"). Tunnetun Hollywood-legendan mukaan ohjaaja Mervyn LeRoy löysi näyttelijä Lana Turnerin Schwab’sin kahvilan tiskiltä. 16-vuotias Turner löydettiin kylläkin kahvilasta, mutta paikka ei ollut Schwab’s vaan niin ikään Sunset Boulevardilla sijainnut Top Hat Cafe, ja löytäjä oli *The Hollywood Reporterin* julkaisija William Wilkerson.

Schwab’s Pharmacy on mukana elokuvassa *Auringonlaskun katu* kohtauksessa, jossa päähenkilö, käsikirjoittaja Joe Gillis tapaa elokuvateollisuudessa työskenteleviä ystäviään. Elokuvaa varten ohjaaja Billy Wilder rakennutti kopion Schwab’s Pharmacyn sisätiloista Paramount Picturesin studioille. 

*I Love Lucy* -sarjan jaksossa, jossa Lucy vierailee Kaliforniassa, hän ilmoittaa menevänsä Schwab’s Drug Storeen löydettäväksi.

*Hetki hetkeltä* -elokuvan (pääosissa Lily Tomlin ja John Travolta) avauskohtaus tapahtuu Schwab’s Pharmacyssa, jossa päähenkilöt tapaavat.

Tom Waitsin kappaleessa "Invitation to the Blues" (vuoden 1976 albumilla *Small Change*) viitataan Schwab’siin: "And you feel just like Cagney, she looks like Rita Hayworth / At the counter of the Schwab’s drug store".

Universalin studiolla Orlandossa, Hollywood-osastolla, on jäätelöbaari nimeltä Schwab’s Pharmacy.

Lähteet
-------

1. ↑  Alleman, Richard (2005). *Hollywood: The Movie Lover's Guide : The Ultimate Insider Tour to Movie L.A.*. Random House, Inc. 73. ISBN 0-7679-1635-2.
2. ↑  SCHWAB'S, HOLLYWOOD DRUGSTORE, SHUT *New York Times*.  25.10.1983. UPI. Viitattu 2.1.2014. (englanniksi)
3. ↑  Scott Harris: It's Schwab's, Though Not So Original *Los Angeles Times*.  11.9.1994. Viitattu 2.1.2014. (englanniksi)
4. ↑  Jon Ponder: Schwab’s Drug Store: Where Lana Turner Was Not Discovered *Playground to the stars*.  11.12.2000.  Arkistoitu 2.1.2014. Viitattu 2.1.2014.
5. ↑  Richard Armstrong: *Billy Wilder, American Film Realist*, s. 50. , 2000. (englanniksi)
6. ↑  THE BOOTLEG FILES: "MOMENT BY MOMENT" *Film Threat*. Hamster Stampede LLC. Viitattu 3.1.2014. (englanniksi)
7. ↑  Dining at Universal Studios Florida Universal Studios. Viitattu 3.1.2014.
**Kirjapaino Kursiivin tuhopoltto** oli aamuyöllä 26. marraskuuta 1977 tapahtunut tihutyö, jossa tuhottiin Suomen Kommunistisen Puolueen niin sanotun taistolaisen siiven äänenkannattajaa *Tiedonantajaa* painanut Kirjapaino Kursiivi Veneentekijäntie 2:ssa'. Helsingin Lauttasaaressa. 

Kursiivin tuhopoltto sai aikaansa klo 6.00 aikoihin ja tieto palosta tuli hätäkeskukseen kello 6.18 kun Kursiivin talonmies oli ilmoittanut asiasta. Muita kirjapainossa painettuja lehtiä olivat *Enhet* ja *Pioneeritoveri*.

Kirjapainosta löydettiin myös sinne sijoitettu omatekoinen pommi, joka ei kuitenkaan ollut ehtinyt räjähtää. Lisäksi rakennuksen ulkoseiniä oli töhritty hakaristein. Poliisi vangitsi palon sytyttämisestä epäillyn miehen 9. joulukuuta. Vasemmisto vaati tapauksen vuoksi valtiovallalta toimia äärioikeistoa vastaan. Tapaus ja sen oikeuskäsittely herättivät huomiota myös ulkomailla.

Tuhopoltosta tuomittiin Isänmaallisen Kansanrintaman jäseniä, muun muassa uusnatsina ja okkultistina tunnettu Pekka Siitoin, "puoluesihteeri" Seppo Lehtonen, Timo Pekkala ja kaksi kotkalaista henkilöä.

Lähteet
-------

1. 1 2  HS Helsinki | Uusnatsi vei pommin kirjapainoon ja sytytti talon palamaan Lauttasaaressa 1977 – Taustalta paljastui äärioikeistolainen saatananpalvoja, joka oli aikansa omituisimpia hahmoja *Helsingin Sanomat*.  17.3.2020. Viitattu 2.7.2023.
2. 1 2  Suomen uusnatsit: Kursiivin tuhopoltto (uutiskatsaus 2.12.1977) *Yle elävä arkisto* 20.9.2010
3. ↑  Pekka Siitoin oli uusfasismin kasvot Suomessa, *Yle elävä arkisto* 4.5.2015
**Nada Šakić** (4. elokuuta 1926 Livno, nykyään osa Bosnia ja Hertsegovinaa – 5. helmikuuta 2011, Zagreb, Kroatia) myöhemmin nimeltään **Esperanza Šakić**  oli kroatialainen, äärikansallismielisen ja fasistisen Ustaša-liikkeen jäsen, korkea-arvoinen Jasenovacin keskitysleirin virkailija ja sotarikollinen. Hänen veljensä oli niin ikään sotarikollinen, Itsenäisen Kroatian valtion turvallisuusviranomainen Maks Luburić. Hänen aviomiehensä oli Jasenovacin keskitysleirin komentaja Dinko Šakić.

Toisen maailmansodan lopussa Itsenäinen Kroatian valtio lakkasi olemasta ja Nada Šakić pakeni aviomiehineen Argentiinaan. Simon Wiesenthal -keskuksen mukaan sodan aikana vain 16-vuotias Nada Šakić oli henkilökohtaisesti vastuussa sadoista julmuuksista ja murhista joita teki serbi- ja juutalaisnaisia kohtaan. Todistajien mukaan Nada Šakić surmasi naisia erityisesti yöllä.

Vuonna 1998 Argentiinan viranomaiset ryhtyivät oikeustoimiin, jotka johtivat siihen että Šakićin pariskunta asetettiin syytteeseen sotarikoksistaan Kroatiassa.

Pariskunta luovutettiin Kroatiaan, missä aviomies Dinko sai 20 vuoden tuomion. Nadaa ei syytetty mistään.

Lähteet
-------

1. ↑    (englanniksi)
2. ↑   (englanniksi)

Aiheesta muualla
----------------

* (englanniksi)
* (avioparin kuva) (espanjaksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Schwannomatoosi** on geneettinen sairaus, jolle tyypillistä on monien schwannoomiksi kutsuttujen hyvänlaatuisten kasvainten kehittyminen Schwannin soluista. Schwannomatoosi aiheuttaa kuitenkin vain pienen osan kaikista ihmisten schwannoomista, jotka ilman schwannomatoosia esiintyvät yleensä yksittäisinä.

Schwannomatoosin yleisin oire on kroonistunut kipu, joka vaihtelee asteeltaan lievästä voimakkaaseen. Muut oireet vaihtelevat yksilöllisesti kasvainten sijainneista riippuen. Schwannomatoosin katsotaan kuuluvan neurofibromatoositautien joukkoon tyyppien 1 ja 2 neurofibromatoosien ohella. Schwannomatoosi voi muistuttaa huomattavasti tyypin 2 neurofibromatoosia, mutta schwannomatoosiin ei siitä poiketen juuri koskaan liity akustikusneurinoomia. Myös muut tyyppien 1 ja 2 neurofibromatooseille ominaiset kasvaimet ovat huomattavasti harvinaisempia schwannomatoosia sairastavilla. Schwannomatoosin oireet ilmenevät yleensä nuorella aikuisiällä, ja potilaiden elinajanodote on normaali.

Geenien SMARCB1 ja LZTR1 mutaatioiden tiedetään aiheuttavan schwannomatoosia. Kuitenkin tapaukset ovat yleensä satunnaisia, ja vain noin 15–25 prosentissa tapauksista taudin on arvioitu kulkevan suvuittain. Näissä tapauksissa sairaus periytyy autosomissa dominantisti. Penetranssi ei ole täydellinen. Eri populaatioissa on esitetty schwannomatoosin ilmaantuvuudesta arvioita väliltä 1/40 000 ja 1/1,7 miljoonaa.

Lähteet
-------

1. 1 2 3  Schwannomatosis MedlinePlus, viitattu 12.6.2023 (englanniksi)
**Henkikaartin Semjonovin rykmentti** (ven. Лейб-гвардии Семёновский полк, *Leib-gvardii Semjonovskij polk*) oli Venäjän keisarillisen armeijan vanhimpia kaartin jalkaväkirykmenttejä. Rykmentin nimi juontaa Moskovan ulkopuolella sijainneesta Semjonovskojen kylästä, jossa joukko-osasto alkujaan luotiin ja jonne se oli sijoitettuna Pietari I:n nuoruusvuosina.

Historia
--------

Joukko-osaston historia juontaa aina nuoren Pietari I:n leikkiarmeijaan ja vuoteen 1683. Vuonna 1700 siitä tehtiin Semjonovin Henkikaartin rykmentti Moskovan ulkopuolella sijainneen Semjonovskajan kylän mukaan, jonne se oli sijoitettu. Vuodesta 1723 lähtien rykmentti oli sijoitettuna Pietariin.

Suuren Pohjan sodan aikana rykmentti soti Narvan taistelussa ja vuonna 1703 se kunnostautui Nevanlinnan piirityksessä ja Ruotsin laivaston kaappaamisessa Neva suulla. 

Rykmentti oli osallisena Venäjän-Turkin sotaan 1735 sekä Venäjän ja Ruotsin välisiin sotiin (1741–1743 ja 1788–1790). Napoleonin sodissa Ranskaa vastaan Semjonovin rykmentti oli mukana useaan otteeseen (1805, 1806–1807, 1812–1814). Se otti osaa myös Venäjän ja Turkin välisiin sotiin 1800-luvulla (1828–1829 ja 1877–1878).

Vuonna 1905 rykmentti osallistui Moskovassa puhjenneen kapinan kukistamiseen. Ensimmäisen maailmansodan aikana rykmentti lähetettiin lounaisrintamalle osana 1. Kaartin jalkaväkidivisioonaa. Rykmenttiä komensi silloin suomalaistaustainen kenraalimajuri Johan Emil von Etter, joka oli rykmentin komentaja 1913-1916. Rykmentin reservipataljoona, joka jäi Pietariin, otti osaa helmikuun vallankumoukseen 1917. Maaliskuussa 1918 Semjonovin henkikaartin rykmentti palasi sodasta Pietariin (nyt venäjäksi nimellä Petrograd), ja se lakkautettiin samassa kuussa.
**Tummatyrskynpolkija** (*Fregetta tropica*) on eteläisen pallonpuoliskon valtamerilintu.

Koko ja ulkonäkö
----------------

Tummatyrskynpolkija muistuttaa suuresti vaaleatyrskynpolkijaa, mutta selkä on kokonaan tummanruskea, vain yläperässä on valkoinen laikku, ja keskellä vatsaa on tumma pitkittäisjuova, jota voi olla vaikea havaita linnun lentäessä. Sukupuolet ovat samanvärisiä.

Esiintyminen
------------

Tummatyrskynpolkijat pesivät eteläisen pallonpuoliskon eristyneillä saarilla Uuden-Seelannin Antipodisaarilta Etelä-Amerikan kärjen ja Antarktiksen väliseen saaristoon. Lajista tunnetaan kaksi alalajia, joista *melanoleuca* pesii vain Tristan da Cunhalla ja Goughilla. Lajin populaatio on kooltaan noin puoli miljoonaa yksilöä ja sen elinympäristön ala on 192 miljoonaa neliökilometriä.

Elinympäristö
-------------

Linnut pesivät vaikeapääsyisillä saarilla ja kalliokareilla.

Lisääntyminen
-------------

Tummatyrskynpolkijat saapuvat pesimäsaarelleen marraskuun puolivälistä alkaen. Pari palaa samalle pesäpaikalle vuodesta toiseen. Pesät sijaitsevat rinteessä ja linnut käyvät pesällä vain öisin. Naaras munii yhden munan joulukuun lopulla-tammikuussa. Molemmat puolisot hautovat yhteensä 38–44 päivää. Ne vaihtavat haudontavuoroa kolmen päivän jaksoissa. Poikaset jättävät pesän tavallisesti huhtikuun puolivälissä noin 10 viikon ikäisinä.

Ravinto
-------

Poikasten ruokavalio koostuu kaloista, äyriäisistä ja vähäisessä määrin pääjalkaisista. Linnut saalistavat lentää lepattamalla lähellä merenpintaa, ja polkevat välillä vettä räpylöillään. Ne ruokailevat kaukana avomerellä sekä päivällä että yöllä, usein muiden ulappalintujen seurassa. Poikasen saama ruoka-annos painoi keskimäärin noin 10 grammaa.

Lähteet
-------

* GBIF (esiintymiskartta) (englanniksi)

### Viitteet

1. ↑  BirdLife International: *Fregetta tropica* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 19.6.2014. (englanniksi)
2. ↑  New Zealand Electronic Text Center (englanniksi)
3. ↑  IBC (englanniksi)
4. ↑  BirdLife (Arkistoitu – Internet Archive) (englanniksi)
5. ↑  J.R.Beck & D.W.Brown 1969: The breeding biology of the Black-bellied storm-petrel *Fregetta tropica* (englanniksi)
6. ↑   S. Hahn 1998: The food and chick feeding of blackbellied stormpetrel (*Fregetta tropica*) at King George Island, South Shetlands. Polar Biol. 19:354-357 (englanniksi)

Aiheesta muualla
----------------

* Avesphoto (kuva)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1273787
* Wikispecies: Fregetta tropica
* ABA: bbstpe
* ADW: Fregetta\_tropica
* AFD: Fregetta\_tropica
* Avibase: ACE8EADE6CE42400
* BirdLife: 22698459
* BOLD: 112707
* CoL: 6JLWC
* BOW: bbspet1
* eBird: bbspet1
* Euring: 27730
* GBIF: 2481979
* iNaturalist: 4172
* IRMNG: 11452330
* ITIS: 174655
* IUCN: 22698459
* NCBI: 37073
* Neotropical: bbspet1
* NZBO: black-bellied-storm-petrel
* NZOR: 58ff4e9d-f690-4c14-b029-ff7cdc55c54e
* SeaLifeBase: 73553
* WoRMS: 212696
* Xeno-canto: Fregetta-tropica

 |

 |
**Pyo Ji-Hoon** (kor. 표지훈 s. 2. helmikuuta 1993, Soul, Etelä-Korea), paremmin tunnettuna artistinimellä **P.O** (kor. 피오), on eteläkorealainen rap-artisti, jonka levy-yhtiö on Seven Seasons. Hän on räppäri Block B-yhtyeessä. Hän on myös jäsen Block B:n sub-unitissa, Bastarzissa U-Kwonin ja B-Bombin kanssa.

Biografia
---------

P.O syntyi Soulissa, Etelä-Koreassa. Hän on kertonut, että hänen perheensä on hyvin rikas. Hän valmistui Hanlim Mullti Art koulusta.

Ura
---

P.O:ta ei valittu Block B:n jäseneksi, koska hän epäonnistui ensimmäisessä esiintymiskokeessa. Vuosi myöhemmin P.O yritti esiintymiskoetta uudelleen sen jälkeen, kun hän oli harjoitellut enemmän ja laihtunut 10 kiloa, mikä ansaitsi hänelle paikan Block B:n jäsenenä.

P.O debytoi Block B -yhtyeessä huhtikuussa, 2011. Neljä vuotta myöhemmin ilmoitettiin, että P.O osallistuisi Block B:n ensimmäiseen sub-unittiin, Bastarziin jäsenien U-Kwon ja B-Bombin kanssa. Ryhmän ensimmäinen albumi julkaistiin 13. huhtikuuta 2015, ja toinen albumi 31. lokakuuta 2016.

2017 kesäkuussa P.O ja toinen Block B jäsen U-Kwon ansaitsivat Maxim K-Model Icon Idol palkinnon.

20. syyskuuta 2017, Block B Project-1 julkaistiin Japanissa. Albumissa oli viisi Block B jäsentä ja heidän biisejään useiden eri Japanilaisten artistien kanssa. P.O:n ja U-Kwonin biisi oli nimeltään "Winner" jossa oli mukana Japanilainen rap-artisti, Chanmina.

Syyskuun 19, 2017 ilmoitettiin, että P.O tekisi vihdoin hänen soolo debyyttinsä. Hän julkaisi biisin nimeltä "Men'z Night" syyskuun 27, jossa oli mukana laulaja Chancellor.

Diskografia
-----------

Pääartikkeli: Block B discography

Katso myös: Bastarz § Discography

Filmografia
-----------

**TV-ohjelmat**

| Otsikko | Vuosi | Julkaisija | Merkintä |
| --- | --- | --- | --- |
| The Show | 2012 | SBS | Juontaja Zicon kanssa |
| Fashion King Korea | 2014 | SBS | Kilpailija Zicon kanssa |
| Lipstick Prince | 2016 | OnStyle | Jäsen U-Kwonin kanssa |
| Living Together In Empty Room | 2017 | MBC | Sandara Parkin ja muiden kanssa |
| Strange Restaraunt | 2017 | O'live | MC |
| Lipstick Prince | 2017 | OnStyle | Jäsen |
| The Show | 2017 | SBS | Juontaja |
| Secret Variety Institute | 2017 | MBC | Jäsen |

**Draamat**

| Otsikko | Vuosi | Julkaisija | Rooli |
| --- | --- | --- | --- |
| Temperature Of Love | 2017 | SBS | Kang Min-Ho |
|

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Korea

 |
|  |
| Taiteenala | 
* MusicBrainz

 |

 |
**Nuno Miguel Delgado** (s. 27. elokuuta 1976 Santarém) on portugalilainen judon Euroopan-mestari ja olympiamitalisti.

Delgado saavutti Sydneyn olympialaisissa 2000 pronssia 81 kg:n painoluokassa. Hävittyään välierissä eteläkorealaiselle Cho In-Chulille hän kukisti pronssiottelussa Uruguayn Alvaro Paseyron. Ateenan olympialaisissa 2004 hän karsiutui samassa painoluokassa ensimmäisen ottelun jälkeen.

Delgado voitti Euroopan-mestaruuden 81 kg:n sarjassa Bratislavassa 1999. Loppuottelussa hän kukisti alankomaalaisen Maarten Arensin. Hän sai samassa painoluokassa EM-hopeaa Düsseldorfissa 2003 hävittyään finaalissa Sveitsin Sergei Aschwandenille. Hän sijoittui 81-kiloisissa lisäksi viidenneksi Birminghamin MM-kilpailuissa 1999 ja Mariborin EM-kilpailuissa 2002.

Delgado saavutti hopeaa EM-joukkuekilpailussa 2001. Hän saavutti opiskelijoiden MM-kilpailuissa pronssia 81-kiloisissa 1998. Hän saavutti maailmancupeissa ja Continental Open -kilpailuissa kolme turnausvoittoa, kaksi kakkossijaa ja neljä kolmossijaa. Hän voitti aikuisten tasolla kuusi Portugalin-mestaruutta.

Lähteet
-------

1. 1 2  Nuno Delgado *sports-reference.com*.  Arkistoitu 15.1.2010. Viitattu 27.1.2018. (englanniksi)
2. 1 2 3 4  Nuno Delgado judoka *judoinside.com*. Viitattu 27.1.2018. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Portugali

 |

 |
**Payavan hauta** oli antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Se on nykyisin esillä British Museumissa.

Nimen "Payava" mainitseva lyykiankielinen piirtokirjoitus haudasta.
Hauta on myöhemmältä klassiselta kaudelta noin ajalta 375–362 eaa. Se on saanut nimensä Payava-nimisestä henkilöstä, oletettavasti Ksanthoksen hallitsijasta, joka mainitaan sen piirtokirjoituksissa. Häntä ei kuitenkaan tunneta mistään muista lähteistä. Haudan muodossa on nähty intialaista vaikutusta. Persian valtakunta, jonka vallassa Lyykia oli haudan rakentamisaikaan, ulottui tuolloin idässä Intiaan saakka. Haudan löysi Charles Fellows, joka toi sen Lontooseen 1842–1843 monien muiden Ksanthoksen veistosten tavoin.

Hautarakennelman korkeus oli alun perin noin 7,9 metriä. Haudassa on harjakatto, ja sen alaosaa kiertää reliefifriisi. Siinä on myös lyykiankielisiä piirtokirjoituksia. Pohjoissivun reliefi esittää miestä, joka seppelöi nuorta urheilijaa. Länsisivun reliefi esittää istuvaa persialaista, mahdollisesti satraappia. Eteläsivun reliefi esittää kahta aseistautunutta hahmoa, ja niiden yhteydessä on piirtokirjoitus, jossa esiintyy nimi Payava. Itäsivun reliefi esittää jalka- ja ratsuväen taistelua. Payava arvellaan ratsun selässä olevaksi mieheksi. Reliefin yhteydessä oleva piirtokirjoitus kertoo, että haudan rakensi Payava.

Harjakatto on koristeltu leijonilla sekä metsästystä ja taistelua esittävillä reliefeillä. Harjakaton päät ja päätykolmioiden reliefit esittävät istuvia pareja sekä sfinksejä.

Lähteet
-------

1. 1 2 3 4 5 6  The Payava Tomb The British Museum. Viitattu 11.1.2021.
2. 1 2 3 4  Jenkins, Ian: *Greek Architecture and Its Sculpture*, s. 179–181. Harvard University Press, 2006. ISBN 9780674023888. Teoksen verkkoversio.
3. 1 2  Tomb of Payava – Stone Sarcophagus from Xanthos *Joy of Museums Virtual Tours*. Viitattu 11.1.2021.
4. ↑  Smith, William: "Xanthus", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Payavan hauta** Wikimedia Commonsissa
**Paul Edwin Kustaanheimo** (vuoteen 1935 **Gustavsson**; 12. huhtikuuta 1924 Turku – 24. elokuuta 1997 Tanska) oli suomalainen matemaatikko ja tähtitieteilijä, joka tutki esimerkiksi suhteellisuusteoriaa ja taivaanmekaniikkaa. Hän oli Helsingin yliopiston matematiikan apulaisprofessori vuosina 1958–1964, sovelletun matematiikan professori 1964–69 ja tähtitieteen professori 1969–1977. Vuonna 1965 hän julkaisi yhdessä Eduard Stiefelin kanssa niin kutsutun KS-muunnoksen, jolla poistetaan laskennalliset ongelmat, joita syntyy kappaleiden tullessa hyvin lähelle toisiaan ja liikeyhtälön nimittäjässä olevan etäisyyden lähestyessä nollaa. Hän myös ehdotti viikkokalenteriin siirtymistä.

Kustaanheimon nimitys tähtitieteen professoriksi johti vuonna 1969 Helsingin yliopiston observatorion valtauksena tunnettuun opiskelijoiden protestiin. Tämän seurauksena Kustaanheimo luopui professuurin hoitamisesta vuonna 1971 ja toimi sen jälkeen vuoteen 1975 Suomen Akatemian tutkijaprofessorina. Vuonna 1976 hän muutti pysyvästi Tanskaan ja oli 1976–1989 Tanskan insinööriakatemian matematiikan professori.

Tähtitieteilijä Liisi Oterman vuonna 1942 löytämä pikkuplaneetta 1559 Kustaanheimo on nimetty Paul Kustaanheimon mukaan.

Lähteet
-------

* Paul Kustaanheimo, Astro.utu.fi
* Kustaanheimo, Paul E.: *Läheinen ja kaukainen avaruus*. Helsingissä: Otava, 1985. ISBN 951-1-08201-9.

### Viitteet

1. 1 2  Raimo Lehti: / Kustanheimo, Paul (1924–1997) *Kansallisbiografia-verkkojulkaisu (maksullinen)*.  21.3.2005. Helsinki:  Suomalaisen Kirjallisuuden Seura.
2. ↑  Oja, Heikki: *Sibeliuksesta Tuonelaan. Aurinkokuntamme kiehtova nimistö*, s. 65, 72, 103. Helsinki: Tähtitieteellinen yhdistys Ursa, 2003. ISBN 952-5329-25-9.

Aiheesta muualla
----------------

* Karttunen, Hannu: *Vanhin tiede – Tähtitiedettä kivikaudesta kuulentoihin*, s. 455–456. "Paul Kustaanheimo (1924–1997)". Helsinki: Ursa, 2003. ISBN 978-952-5329-26-1.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Suomi (KANTO)
* Yhdysvallat
* Tšekki
* Alankomaat

 |
|  |
| Tieteilijät | 
* zbMATH

 |
|  |
| Henkilöt | 
* Deutsche Biographie
* Kansallisbiografia
* Biografiasampo

 |
|  |
| Muut | 
* IdRef

 |

 |
**Nerkoon työväentalo** oli Lapinlahden kunnan Nerkoon kylässä sijainnut työväentalo.

Historiaa
---------

Nerkoon työväenyhdistys (myöhemmin Nerkoon Työväen ja Pienviljelijöiden Yhdistys) perustettiin vuonna 1907. Vuonna 1915 yhdistyksessä oli 34 jäsentä, mikä oli suurin SDP:n puoluetilastoon ilmoitettujen lapinlahtelaisten yhdistysten jäsenmääristä. Yhdistys onnistui vuonna 1915 tai 1916 hankkimaan tontin ja talon, mutta ennen kuin tonttimaa oli virallisesti yhdistyksen nimissä, se myytiin uudelle omistajalle, joka ryhtyi toimiin yhdistyksen talon poistamiseksi tontilta. Ei ole tietoa, onnistuiko yritys. Vuonna 1921 yhdistys liittyi Suomen Sosialistiseen Työväenpuolueeseen, ja vuonna 1923 sen omaisuus takavarikoitiin.

Vuonna 1925 perustettiin Nerkoon sosialidemokraattinen työväenyhdistys. Vuonna 1930 Kansan Työ -lehdessä ilmoitettiin, että Nerkoon Työväen ja Pienviljelijöiden Yhdistys oli päättänyt lopettaa toimintansa ja luovuttaa työväentalon Nerkoon sosialidemokraattiselle yhdistykselle. Sosialidemokraattisen yhdistyksen olivat todennäköisesti perustaneet vanhan työväenyhdistyksen jäsenet, jotka eivät olleet tyytyväisiä siihen, että yhdistys liittyi SSTP:en. Lehtijutussa nimittäin todettiin talon siirtyvän nyt takaisin alkuperäiselle omistajalle. Vuonna 1931 yhdistyksellä oli 20 jäsentä. Talon myöhemmistä vaiheista ei ole tietoa. Yksi lähde epäilee, että Nerkoon sosialidemokraattinen yhdistys olisi ajautunut talousvaikeuksiin ja joutunut sen takia luopumaan talosta. Vuonna 1996 talo oli kuitenkin edelleen pystyssä.

Lähteet
-------

1. 1 2 3  Hyvönen, Onni: *Pohjois-Savon Työväentalot*. Kuopio: Pohjois-Savon Sos.dem. Kulttuurityöntekijät ry. 1988. ISBN 951-99956-5-X.
2. ↑  Matti Turkkila (toim.): SDP:n puoluetilasto 1915  1916. Sos.dem puolue/ Työväen Arkisto. Viitattu 30.9.2022.
3. ↑  Sanantuoja *digi.kansalliskirjasto.fi*.  12.2.1916, no 17. Viitattu 30.9.2022.
4. ↑  Kansan Työ *digi.kansalliskirjasto.fi*.  9.8.1930, no 181. Viitattu 30.9.2022.
5. ↑  SDP:n puoluetilasto 1929–1931  1916. Työväen Arkisto. Viitattu 13.9.2022.
6. ↑  Nerkoon työväenyhdistyksen Kuistilan talo Työväen Arkisto. Viitattu 3.10.2022.
SAC:n logo
**Schweizer Alpen-Club SAC** (ransk. *Club Alpin Suisse*, ital. *Club Alpino Svizzero*, retoromaaniksi *Club Alpin Svizzer*, **SAC**) on sveitsiläinen vuorikiipeilyjärjestö. Se perustettiin vuonna 1863, ja se on Sveitsin suurin kiipeilyjärjestö.
 Järjestö tekee yhteistyötä muiden vuorikiipeilyjärjestöjen kanssa parantaakseen vuorikiipeilyn turvallisuutta.. Maailmalta löytyy kaiken kaikkiaan yli 40 kiipeilyjärjestöä.

Vuorikiipeilyjärjestö
---------------------

SAC:hen kuuluu 113 jaostoa, ja siinä on 135 000 jäsentä (2012). SAC järjestää vuosittain vuorikiipeilykursseja. Se omistaa ja ylläpitää vuoristomajoja sekä julkaisee jäsenlehteä, joka ilmestyy 12 kertaa vuodessa. Päämaja sijaitsee Sveitsin Bernissä. Se on toiminnan keskus jäsenille, jaostoille, viranomaisille ja osittain myös yleisölle.

Järjestön perustaminen
----------------------

SAC oli ensimmäinen Manner-Euroopan alppikerho. Yksi kerhon perustajista oli tohtori Melchior Ulrich, josta tuli myöhemmin kerhon presidentti. Muita jäseniä olivat Gottlieb Samuel Studer ja tohtori Simler.

Järjestön ensimmäisinä tehtävinä oli tutkia, miten vuorille voitaisiin kiivetä vähemmällä vaivalla. Yksi tärkeimmistä ongelmista oli ratkaista yöpyminen vuorilla. Aiemmin oli nukuttu luolissa, kivien alla tai jonkun muun omistamassa vuoristorakennuksessa. Vuorille oli myös kannettava puita lämmitykseen. Ensimmäisen 25 vuoden aikana kerho rakensi 38 vuoristomajaa. Kuuluisimpia majoja ovat vuonna 1865 rakennettu Matterhorn-maja ja vuonna 1876 rakennettu Weisshorn-maja. Vanhin majoista on Grünhornhütte, joka rakennettiin vuonna 1863.

Järjestön historia pähkinänkuoressa
-----------------------------------

Kerrossänky SAC:n vuoristomajassa.
* 1863: SAC:n perustamisvuosi.
* 1863: Ensimmäisen vuoristomajan rakentaminen, Grünhorn Hütte.
* 1864: Ensimmäinen kirjallinen julkaisu, Die Alpen, Les Alpes.
* 1900: SAC:hen kuuluu 43 jaostoa ja 6 000 jäsentä.
* 1905: Swiss Alpine -museon avajaiset Bernissä.
* 1907: Naisilta on vielä pääsy kielletty kerhoon.
* 1963: Kerhossa on 44 500 jäsentä.
* 1977: Päämajan perustaminen Bernissä.
* 1980: SAC yhdistyy naisten perustamaan Alppikerhoon, joka perustettiin vuonna 1918; jäsenmäärä nousee 75 600:een.
* 1992: SAC saa ensimmäisen kulttuuripalkinnon.
* 1994: SAC alkaa mainostaa vuorikiipeilyä.
* 2006: SAC vastaanottaa Milestonen matkailupalkinnon.

Valokuvia
---------

* Vuoristomaja SAC BinntalVuoristomaja SAC Binntal
* Vuoristomaja SAC TurtmannVuoristomaja SAC Turtmann
* Vuoristomaja SAC Trient Vuoristomaja SAC Trient
* Vuoristomaja SAC DomVuoristomaja SAC Dom
* Vuoristomaja SAC LischanaVuoristomaja SAC Lischana
* SAC:n ensimmäinen vuoristomaja Grünhornilla, eteläisessä Glarusissa.SAC:n ensimmäinen vuoristomaja Grünhornilla, eteläisessä Glarusissa.

Linkki
------

* (Arkistoitu – Internet Archive)
*

Lähteet
-------

1. ↑
2. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Schweizer Alpen-Club** Wikimedia Commonsissa
**Olli Penttala** (s. 10. huhtikuuta 1995) on suomalainen freestylehiihtäjä, joka kilpailee kumparelaskussa ja parikumpareissa. Hän edustaa Freestyleseura Moebiusta.

Penttala saavutti nuorten MM-kilpailuissa pronssia kumparelaskussa Jyväskylässä 2011 sekä sijoittui parikumpareissa neljänneksi ja kumparelaskussa yhdeksänneksi Chiesa in Valmalencossa 2015. Sierra Nevadan MM-kilpailuissa 2017 hän oli parikumpareissa 32:s ja kumparelaskussa 35:s. Almatyn MM-kilpailuissa 2021 hän sijoittui kumparelaskussa kahdeksanneksi ja parikumpareissa 13:nneksi.

Penttala kilpaili maailmancupissa ensimmäisen kerran Rukalla 2014. Ensimmäiset maailmancupin pisteensä hän saavutti oltuaan 25:s kumparelaskussa Calgaryssa tammikuussa 2016. Parhaimmillaan hän on sijoittunut 13:nneksi kumparelaskukilpailuissa Tazawakossa helmikuussa 2016 ja Calgaryssa tammikuussa 2017.

Penttala on voittanut Euroopan cupin kilpailun Jyväskylässä parikumpareissa helmikuussa 2020 ja kumparelaskussa helmikuussa 2021. Hän on sijoittunut Euroopan cupin kilpailuissa lisäksi neljä kertaa toiseksi ja kaksi kertaa kolmanneksi.

Lähteet
-------

1. 1 2 3 4  Olli Penttala Kansainvälinen hiihtoliitto (FIS).  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |
**Nerlens Noel** (s. 10. huhtikuuta 1994, Everett, Massachusetts) on yhdysvaltalainen koripalloilija, pelipaikaltaan sentteri. Hän pelaa kaudella 2020–2021 NBA-liigan New York Knicksissa. Aiemmin hän pelasi Philadelphia 76ersissä ja Dallas Mavericksissa sekä yliopistokoripalloa Kentuckyn yliopiston joukkueessa.

Yliopistoura
------------

Noel oli ikäluokkansa tavoitelluimpia lukiopelaajia vuonna 2012, ja ESPN sijoitti hänet lopullisessa rankingissaan ensimmäiselle sijalle. Kentuckyn yliopiston lisäksi Noel harkitsi menemistä Georgetowniin ja Syracuseen, mutta lopulliseksi valinnaksi muodostui edellisen yliopistokauden mestari, josta tuli myös vuoden 2012 NBA:n varaustilaisuuden kaksi ensimmäistä pelaajaa; Anthony Davis ja Michael Kidd-Gilchrist.

Noel loukkaantui pahasti tulokaskaudellaan ottelussa Floridan yliopistoa vastaan. Hänen vasemmasta polvestaan repesi eturistiside, ja leikkaushoitoa vaatinut vamma pitää Noelin sivussa kentiltä loppukauden. Loukkaantumisen jälkeen oli epävarmaa, aikoisiko Noel osallistua vuoden 2013 varaustilaisuuteen, vai päättäisikö hän jatkaa yliopistossa vielä ainakin yhden kauden ajan. Noel lähti varaustilaisuuteen, jossa hänet varasi koko tilaisuuden kuudentena New Orleans Pelicans. Hänet myytiin kuitenkin nopeasti eteenpäin Philadelphia 76ersiin.

NBA-ura
-------

Ensimmäisenä NBA-vuotenaan Noel ei pelannut vaan toipui polvileikkauksesta. Pelattuaan tämän jälkeen kaksi ja puoli kautta Philadelphia 76ersin joukkueessa hän siirtyi kesällä 2017 Dallas Mavericksiin, 2018 kesällä Oklahoma City Thunderiin ja 2020 kauden päätyttyä New York Knicksiin.

Lähteet
-------

1. ↑  Associated Press: Nerlens Noel has torn left ACL *espn.go.com*.  13.2.2013. ESPN. Viitattu 14.2.2013. (englanniksi)
2. ↑  Nerlens Noel-Jrue Holiday deal done  13.7.2013. ESPN. Viitattu 15.12.2017. (englanniksi)
3. ↑  Windhorst, Brian: Nerlens Noel to miss season  22.10.2013. ESPN. Viitattu 15.12.2017. (englanniksi)
4. ↑  Knick and Nerles Noel agree on 1-year deal.  23.2.2017. NBA. Viitattu 15.12.2017. (englanniksi)
**Olli Pajari** (1. helmikuuta 1860 Rautjärvi – 20. huhtikuuta 1923 Helsinki) oli suomalainen poliitikko, joka toimi Suomalaisen puolueen kansanedustajana Viipurin läänin itäisestä vaalipiiristä 1907–1908.

Pajari syntyi Rautjärvellä talollisen Antti Pajarin ja Elli Roihan pojaksi. Hänen puolisonsa oli vuodesta 1891 Maria Helena Laatunen. Pajari oli kansanedustajakautenaan anomusvaliokunnan ja sivistysvaliokunnan jäsen. 

Pajari suoritti lukkari- ja urkuritutkinnon (1901), saarnalupatutkinnon (1911) sekä tutkinnon Raamatun tuntemisessa, dogmatiikassa ja siveysopissa (1911). Hän oli varsinaiselta ammatiltaan opettaja. Hän työskenteli kansakoulunopettajana 18 vuotta Asikkalassa, 9 vuotta Hollolassa sekä lyhyempiä ajanjaksoja Lahdessa ja Muolaassa. Lahdessa hän toimi muun muassa Möysän kansakoulussa. Rautjärvellä hän antoi kiertokouluopetusta kolmen vuoden ajan. 

Pajari oli kirkolliskokouksen jäsen ja vuosina 1911–1923 *Lahti*-lehden vakituinen avustaja. Hän kuoli Helsingissä 63 vuoden iässä. Asikkalassa 1897 syntynyt kenraali Aaro Pajari oli hänen poikansa.

Lähteet
-------

1. ↑   (Arkistoitu – Internet Archive)

Aiheesta muualla
----------------

* .aspx Olli Pajari *Suomen kansanedustajat*. Eduskunta.

|  |  |  |  |  |
| --- | --- | --- | --- | --- |
| 

| * n
* k
* m
Suomalaisen puolueen kansanedustajat 1907–1908 |
| --- |
|  |
| Eduskuntaryhmä(59) | 
* Ala-Kulju
* Antila
* Arajärvi
* Danielson-Kalmari
* Ha. Gebhard
* He. Gebhard
* Gripenberg
* Hakulinen
* Helkiö
* Hiltula
* Hjelt
* Hoikka
* Ingman
* Kairamo
* Kares
* Kivilinna
* Kivioja
* Knuutila
* Koivisto
* Kolkki
* Käkikoski
* Käpy
* Lagerlöf
* Laine
* Lepistö
* Listo
* Malmivaara
* Myllylä
* Nevanlinna
* Nykänen
* Olkkonen
* Paasikivi
* Pajari
* Palmén
* Paloheimo
* Pohjanpalo
* Pullinen
* Rajala
* Rannikko
* Rapola
* Reima
* Repo
* Ripatti
* Runtti
* Sipilä
* Sipponen
* Soininen
* Tervaniemi
* Torppa
* Tulikoura
* Vaarala
* Vahe
* Vemmelpuu
* Virkkunen
* Wilskman
* Wuorimaa
* Ylikorpi
* E. Yrjö-Koskinen
* Y. Yrjö-Koskinen

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |